Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: bíróság dönthet. Az állampolgári jogok országgyűlési biztosáról szóló 1993. évi LIX. törvény 16. § (1) bekezdése
Paragraph Index: 431

bíróság dönthet. Az állampolgári jogok országgyűlési biztosáról szóló 1993. évi LIX. törvény 16. § (1) bekezdése alapján az országgyűlési biztos a bíróság eljárását nem vizsgálhatja. 1999/79/II. szám Az állampolgári jogok országgyűlési biztosa a vizsgált ügyben az eljáró hatóságok részéről jogszabálysértő intézkedést vagy mulasztást nem állapított meg, ezért a vizsgálatot alkotmányos jogokkal kapcsolatos visszásság hiányában lezárta. OBH 697/1998. Az Alkotmány 58. § (1) bekezdésében deklarált szabad mozgáshoz való joggal összefüggésben visszásságot nem okoz, ha a magánútlevelek érvényességi idejének meghosszabbítása iránti kérelemmel egyidőben az érvényes útikományokat is le kell adni. Több panaszban sérelmezték, hogy a magánútlevelek érvényességi idejének meghosszabbításánál az ügyintézők „az igénylőlapokat csak az érvényes útlevél leadásával együtt fogadják el.” Az állampolgári jogok országgyűlési biztosa általános helyettese megállapította, hogy a külföldre utazásról és az útlevélről szóló jogszabályok fő szabálya értelmében az érvényességi idő meghosszabbítása esetén az igénylőlaphoz csatolni kell a magánútlevelet is, mert abba ún. érvényesítő címkét helyeznek el, és új okmány kiállítására nem kerül sor. Az előírások sürgősségi ügyintézésre is lehetőséget biztosítanak: megfelelően indokolt rendkívüli méltánylást érdemlő halaszthatatlan okból a Belügyminisztérium a magánútlevelet öt munkanapon belül kiállítja. Ha az igénylőnek e lehetőség sem elegendő, kivételesen a kérelem benyújtásakor bemutatott érvényes útlevelet az új elkészüléséig használhatja. Az állampolgári jogok országgyűlési biztosa általános helyettese megállapította ezért, hogy a szóban forgó útiokmányra vonatkozó jogszabályi előírások és az útlevél ügyekben eljáró szervek gyakorlata a szabad mozgáshoz való joggal összefüggésben alkotmányos visszásságot nem okoztak. OBH 975/1998. Az Alkotmány 2. § (1) bekezdésében deklarált jogállamiság elvéből fakadó jogbiztonság követelményét garantáló, az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes